อยากเรียนปรึกษา ครับ ผมมีอาการมึนหัวเป็นพักๆมีอาการมึนตึ๊บๆแต่เป็นไม่นานครับเป็นแค่ไม่ วินาที ก็หาย สร้างความรำคาญในชีวิตประจำวันเป็นอย่างมาก เป็นอย่างนี้มาประมาณเดือนนึงแล้วครับไม่ทราบว่าน่าจะเกิดจากปัญหาสุขภาพด้านใด และพอจะมีวิธีการแก้ปัญหานี้ไหมครับ
สวัสดีค่ะ อาการมึนหรือปวดศีรษะ อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หากได้พักมักจะดีขึ้น-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ออกกำลังกายสม่ำเสมอ